कांग्रेस पार्टी ने देश को एकता के सूत्र में बांधा : जारोड़ा
भास्कर संवाददाता | मेड़ता सिटी
मेड़ताब्लॉक कांग्रेस कमेटी की ओर से सोमवार को पब्लिक पार्क के सामने इंदिरा गांधी भवन में कांग्रेस पार्टी का 131वां स्थापना दिवस मनाया गया। इस मौके पर मुख्य अतिथि पूर्व विधायक रामचंद्र जारोड़ा थे। अध्यक्षता नगर पालिका चेयरमैन रूस्तम अली प्रिंस ने की। इस मौके पर विशिष्ट अतिथि के रूप में पीसीसी सदस्य हाजी रफीक कादरी, जिला सचिव श्यामसुन्दर सोमानी, पूर्व पालिका अध्यक्ष गौतम टाक एवं एडवोकेट हेमाराम बेड़ा थे। इस दौरान पूर्व विधायक जारोड़ा ने कहा कि कांग्रेस पार्टी ने हमेशा देश को एकता के सूत्र में बांधने का कार्य किया है। पिछले वर्षों के शासन के दौरान पार्टी ने देश को एक नई दिशा प्रदान कर विकास के नए आयाम स्थापित किए है। उन्होंने कहा कि आज केन्द्र एवं राज्य सरकार की ओर से किसानों के हितों के लिए चलाई गई योजनाओं का पूरा लाभ नहीं मिल रहा है। आज छोटे किसान एवं सीमांत किसान योजनाओं के लाभ से वंचित है। ऐसे में सरकार को चाहिए कि लघु एवं सीमांत किसानों को दायरे में लिया जाकर उन्हें भी लाभान्वित किया जाना चाहिए। जिला सचिव सोमानी ने कहा कि आज देश में कांग्रेस संगठन कमजोर नहीं है। भाजपा जनता को झूठे वादे कर जनता को बरगला कर सत्ता में आई है। उन्होंने कार्यकर्ताओं से कहा कि जनसेवा का लक्ष्य रखते हुए आगे बढ़े। संगठन को ओर मजबूत करें। इस अवसर पर हेमाराम बेड़ा ने कहा कि किसी संगठन को मजबूती प्रदान करने के लिए अनुशासन का होना जरूरी है। आज भाजपा जो कुछ हासिल किया है वह आरएसएस की बदौलत आगे बढ़ी है। कार्यक्रम को पूर्व पालिका अध्यक्ष टाक, कांग्रेस अनुसूचित जाति जिला अध्यक्ष पांचाराम इंदावड़, बाबू खां, माणक सेन, जान मोहम्मद, फतेहराज भाटी, सीताराम ताडा, लालाराम नायक, रामनिवास कलरू, शौकत भाटी, पार्षद इकबाल पठान, नगर अध्यक्ष उमर प्रिंस आदि ने भी विचार व्यक्त किए। ब्लॉक अध्यक्ष नंदकुमार अग्रवाल ने आभार जताया। इस अवसर पर पुखराज मेघवाल, अमराराम विश्नोई, देवकिशन दायमा, रविप्रकाश कमेडिय़ा, नासिर घोसी, दशरथ सारस्वत सहित अनेक कार्यकर्ता मौजूद थे। संचालन चिमन वाल्मीकि ने किया।
नएपदाधिकारियों का स्वागत
कांग्रेसभवन में सोमवार को संगठन में नव नियुक्त पदाधिकारी रसीद फौजी, जिला सचिव कलाम पठान, जिला महामंत्री जान मोहम्मद, जिला उपाध्यक्ष जुबेर उस्मानी, जिला सह सचिव अमजद अली जिला उपाध्यक्ष समीर पंवार का माला साफा बंधवा कर अभिनंदन किया गया।
मेड़तारोड | इंडियननेशनल कांग्रेस का स्थापना दिवस उत्साहपूर्वक मनाया गया। इस अवसर पर बहादुरसिंह, चिराकुदीन, रामनिवास लटियाल, उप सरपंच मनीष शर्मा, संतोष गंगारड़ा, महेन्द्रसिंह, कालुराम मेघवाल, पूर्व सरपंच सुवालाल प्रजापत, भंवरलाल गुर्जर आदि कार्यकर्ता उपस्थित थे। पूर्व मुख्यमंत्री हीरालाल शास्त्री की पुण्यतिथि पर पुष्पांजलि अर्पित की गई।
मेड़ता सिटी. पार्टीके स्थापना दिवस पर कांग्रेस के झंडे के नीचे खड़े कार्यकर्ता।
hin_Deva kas_Deva hin_Deva hin_Deva hin_Deva awa_Deva hin_Deva